Andreas Moan

Andreas Johan Hagerup Hansen Moan (født 22. april 1882 i Fauske, død 6. desember 1959) var en norsk politiker for Arbeiderpartiet.«Andreas Johan Hagerup Hansen Moan» , PolSys, Norsk samfunnsvitenskapelig datatjeneste. 

Moan var fra 1908 småbruker og arbeidet før det ti år som stein- og gruvearbeider. Den politiske karrieren tok til i 1910, da han ble valgt inn i herredsstyret i Fauske. Han representerte Nordland på Stortinget fra 1922 til 1945 og var lagtingspresident i 1928 og fra 1937 til 1945. Sammen med andre medlemmer av Stortingets presidentskap deltok Moan i riksrådsforhandlingene med den tyske okkupasjonsmakten i 1940.Norsk krigsleksikon 1940–45, Oslo: Cappelen, 1995, s. 328.

I 1945 var han formann i Arbeiderpartiets landsstyre. Han var også formann i styret i Norsk Bonde- og Småbrukarlag.

 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter 1937–1945
Kategori:Stortingsrepresentanter 1934–1936
Kategori:Stortingsrepresentanter 1931–1933
Kategori:Stortingsrepresentanter 1928–1930
Kategori:Stortingsrepresentanter 1925–1927
Kategori:Stortingsrepresentanter 1922–1924
Kategori:Lokalpolitikere i Fauske
Kategori:Ap-politikere i Nordland
Kategori:Personer fra Fauske kommune
Kategori:Norske gruvearbeidere